**MINIMALNI STANDARDI**

**Modul: JEZIKOVNO IZRAŽANJE OTROK**

**Program: Predšolska vzgoja (3. a, b, c in PT)**

**Šolsko leto 2015/16**

Minimalni standardi znanj so tiste spretnosti in védenja, ki jih mora dijak izpolniti v posameznem ocenjevalnem obdobju; z njimi dokaže, da obvlada določeno snov in da je usvojil temeljne operativne cilje.

**Učitelj seznani dijake z načini ocenjevanja, merili in opisnimi kriteriji ter načrtom ocenjevanja znanja pri uvodni uri.**

**MINIMALNI STANDARDI ZA PISNI PREIZKUS ZNANJA**

Dijak:

* Zna navesti nekaj temeljnih ciljev jezikovne vzgoje.
* Prepozna in razume večji del temeljnih pojmov, zajetih v jezikovni in književni vzgoji.
* Loči med verbalno in neverbalno komunikacijo.
* Pozna glasovni ustroj slovenskega knjižnega jezika, a je vedenje o njem na nekaterih mestih lahko pomanjkljivo.
* Prepoznava mesto naglasa.
* Loči med knjižnimi in neknjižnimi zvrstmi jezika.
* Zna uporabljati SSKJ in SP, a morda ne celovito.
* Loči med proznimi, pesniškimi in dramskimi besedili.
* Pozna nekaj lastnosti pravljice in jih prepoznava v besedilu.
* Loči in opiše tipe otroških pesmi in pripovedi, a lahko pomanjkljivo.
* Zna navesti faze interpretacije besedila.
* V besedilu prepozna temo, motive in sporočilo.
* Izbranemu besedilu poišče ustrezno uvodno motivacijo (ki pa ni nujno izvirna).

**MINIMALNI STANDARDI ZA GOVORNI NASTOP IN PREDSTAVITEV SEMINARSKE NALOGE**

Dijak:

* Upošteva vsaj nekaj značilnosti izbrane besedilne vrste.
* Temo besedila predstavi z nekaterimi bistvenimi podatki.
* Pri govorjenju si pomaga z zapisanim besedilom.
* Govori knjižno, a je izražanje zaradi skromnega obsega besedišča okorno in skopo, skladenjski vzorci se lahko ponavljajo. V besedilu so opazne slovnične in pravorečne napake.
* Mimika in kretnje so vsaj deloma ustrezne.

**MINIMALNI STANDARDI ZA PISNI DEL SEMINARSKE NALOGE**

* Besedilo je v večji meri vsebinsko ustrezno naslovu naloge; zajeta je večina bistvenih podatkov in dognanj.
* Besedilo je v večji meri povezano in razumljivo.
* Vsebuje primere motivacije pred branjem, med njim in po njem.
* Izraža vsaj poskuse dijakovega mnenja in opažanja.
* Vsebuje naslovnico in kazalo seminarske naloge.
* Naloga je členjena na poglavja in odstavke.
* Besedilo je jezikovno in slogovno vsaj deloma ustrezno.
* Besedilo je primerne dolžine.
* Naloga vsebuje slikovno gradivo.
* Slikovno in drugo gradivo je ustrezno citirano in navedeno.

Ljubljana, 1. september 2015 Anka Dušej Blatnik

 Petra Županič

 Barbara B. Trampuš